กำชับหน่วยงาน น้อมนำหลักปรัชญาเศรษฐกิจพอเพียง ขับเคลื่อนการพัฒนาอย่างยั่งยืน มุ่งยกระดับความเป็นอยู่ประชาชนทุกมิติ
พลเอก ประวิตร วงษ์สุวรรณ รองนายกรัฐมนตรี ประชุมคณะกรรมการเพื่อการพัฒนาที่ยั่งยืน (กพย.) ครั้งที่1/2565 ผ่านระบบสื่ออิเล็กทรอนิกส์ โดยที่ประชุมได้รับทราบผลการดำเนินงานตามแผนขับเคลื่อนการพัฒนาที่ยั่งยืนของไทย (Thailand’s SDG Roadmap) ซึ่งมีผลการดำเนินงานคืบหน้าทั้ง 6 ด้านหลัก ได้แก่ การสร้างความตระหนักรู้ ,การวิเคราะห์ความเชื่อมโยงระหว่างเป้าหมายการพัฒนากับแผน 3 ระดับ ของประเทศ,การกำหนดกลไกการขับเคลื่อนการพัฒนาผ่านกลไกในระดับประเทศ หน่วยงานและพื้นที่ ,การดำเนินงานเพื่อบรรลุเป้าหมายการพัฒนา ,การสร้างความร่วมมือจากภาคส่วนต่างๆ และการติดตามประเมินผล รวมทั้งรับทราบรายงานVNR (Voluntary National Review) ประจำปี 2564 เพื่อขับเคลื่อน SDGs ของไทยทั้ง 17 เป้าหมาย คำนึงถึงผลกระทบของโควิด-19 เพื่อฟื้นฟูให้กลับมาดีขึ้นกว่าเดิม โดยน้อมนำหลักปรัชญาเศรษฐกิจพอเพียงเป็นแนวทางการพัฒนาของไทยและให้สอดคล้องกับยุทธศาสตร์ชาติที่ประชุม กพย. ยังได้เห็นชอบปรับปรุงคณะอนุกรรมการฯ โดยให้มีภาคเอกชนและเยาวชน เข้ามามีส่วนร่วมและแต่งตั้งคณะทำงาน ขับเคลื่อนการพัฒนาที่ยั่งยืน ค.ศ. 2030 ของไทย ในกรอบสหประชาชาติ เพื่อประสานท่าทีและร่วมขับเคลื่อนวาระการพัฒนาที่ยั่งยืนต่อไป และเห็นชอบแนวทางการขับเคลื่อนเป้าหมายการพัฒนาที่ยั่งยืนของไทยในระยะต่อไป โดยยึดหลักวงจรการบริหารงานคุณภาพ "PDCA" (ตั้งเป้า ปฏิบัติ ตรวจสอบ ปรับปรุง) ทั้งนี้ พลเอก ประวิตร ยังได้ย้ำว่าในอีก 9 ปี ต่อจากนี้ ขอให้เป็นช่วงทศวรรษแห่งการลงมือทำ เพื่อสร้างประเทศไทยให้ก้าวต่อไป อย่างเข้มแข็ง เกิดสมดุลย์และจะไม่ทิ้งใครไว้ข้างหลัง